## Odluka o osnivanju poduzeća "Remontno brodogradilište Šibenik"

### NN 22/1992 (17.4.1992.), Odluka o osnivanju poduzeća "Remontno brodogradilište Šibenik"

# VLADA REPUBLIKE HRVATSKE

Na temelju članka 3. Zakona o Vladi Republike Hrvatske ("Narodne
novine", br. 41/90.,14/91., 53A/91 i 9/92), Vlada Republike Hrvatske,
na sjednici održanoj 8. travnja 1992. godine, donijela je

## ODLUKU

### o osnivanju poduzeća "Remontno brodogradilište Šibenik"

I.

Osniva se poduzeće "Remontno brodogradilište Šibenik" za remont
trgovačkih i ratnih brodova, brodskog naoružanja, strojeva i opreme.

Tvrtka poduzeća je: Remontno brodogradilište Šibenik d. o. o. sa sjedištem
u Šibeniku, Mandalina. Poduzeće je u vlasništvu Republike Hrvatske.

II.

Sredstva za osnivanje i početak rada Poduzeća osiguravaj u se :

- iz sredstava. koja su temeljem Uredbe o preuzimanju sredstava JNA
i SSNO na teritoriju Republike Hrvatske u vlasništvo Republike Hrvatske
("Narodne novine", broj 52/91) postala vlasništvo Republike Hrvatske,
a pripadala su vojnoj ustanovi Mornaričko-tehnički remontni zavod "Velimir
Škorpik", Šibenik; - iz proračuna Republike Hrvatske.

III.

Sredstva za obavljanje djelatnosti osiguravaju se iz prihoda od cijena
za pružene usluge tijelima državne vlasti i domaćim i stranim osobama,
te drugih izvora u skladu s važećim propisima.

IV.

Djelatnosti Remontnog brodogradilišta Šibenik su:

1 Remont svih vrsta ratnih. stražarskih, trgovačkih, putničkih i turističkih
brodova, domaćih i stranih;

2. Remont brodskog, obalnog i streljačkog naoružanja i municije;

3. Remont i ispitivanje brodskih i transportnih motora. elektrostrojeva
i uređaja i brodske opreme;

4. Gradnja manjih brodova i čamaca i pružanje usluga korisnicima nautičkog
turizma;

5. Proizvodnja sredstava ratne tehnike, strojnih rezervnih dijelova
i brodske opreme;

6. Uvoz i izvoz za potrebe djelatnosti poduzeća;

7. Drugi poslovi odredeni Statutom poduzeća.

V.

Organ upravljanja u Poduzeću je Upravni odbor. Upravni odbor ima sedam
članova od kojih ćetiri imenuje Vlada Republike Hrvatske, na prijedlog
Ministarstva pomorstva i Ministarstva obrane, a tri biraju djelatnici Poduzeća
na naćin određen Statutom. Do donošenja Statuta poduzeća članove Upravnog
odbora imenuje poslovodstvo Poduzeća i rukovoditelji organizacionih jedinica
na zajedničkoj sjednici.

VI.

Upravni odbor bira i razrješava predsjednika i zamjenika predsjednika
Upravnog odbora.

Upravni odbor pravovaljano donosi odluke ako je na sjednici nazočno
više od polovice njegovih članova. Odluke se donose većinom glasova ukupnog
broja članova Upravnog odbora.

VII.

Upravni odbor Poduzeća uz suglasnost Vlade Republike Hrvatske :

- donosi Statut Poduzeća;

- donosi plan razvoja;

- odlučuje o raspodjeli i upotrebi dobiti i pokrića gubitaka;

- donosi godišnji obračun Poduzeća:

- odlučuje o statusnim promjenama Poduzeća i promjeni oblika Poduzeća;

- odlučuje o povećanju i smanjenju osnovne glavnice.

Upravni odbor samostalno:

- donosi planove i programe rada;

- donosi opće akte Poduzeća;

- postavlja i razrješava djelatnike s posebnim ovlastima i odgovornostima
u skladu sa Statutom;

- obavlja i druge poslove u svezi sa realizacijom upravljačke funkcije.

VIII.

Direktora Poduzeća imenuje i razrješava Vlada Republike Hrvatske na
prijedlog Ministarstva pomorstva i Ministarstva obrane. Direktor organizira
i rukovodi procesom rada i poslovanjem Poduzeća, zastupa Poduzeće prema
trećim osobama i odgovoran je za zakonitost rada Poduzeća. Direktor obavlja
i druge poslove predvidene Statutom.

IX.

Nadzor nad poslovanjem, uporabom materijalnih sredstava i raspodjelom
dobiti vrši Nadzorni odbor.

Nadzorni odbor ima tri člana koje imenuje Vlada Republike Hrvatske,
na prijedlog Ministarstva pomorstva i Ministarstva obrane.

X.

Poduzeće počinje s radom danom donošenja ove odluke. Upis u sudski registar
izvršit će se nakon imenovanja direktora.

XI.

Upravni odbor dužan je u roku od 90 dana od dana stupanja na snagu ove
odluke uz suglasnost Vlade Republike Hrvatske donijeti Statut Poduzeća.
Do donošenja Statuta i drugih općih akata Upravni odbor će privremeno urediti
pitanja u svezi s organizacijom, pravima i obvezama zaposlenih, zarade
zaposlenih, način raspolaganja sredstvima i dr.

XII.

Ova odluka stupa na snagu danom donošenja.

Klasa: 432-02/92-01/21

Urbroj : 5030116-92-1

Zagreb, 8. travnja 1992.

Predsjednik

**dr. Franjo Gregurić, v. r.**

Odluka, NN 22/1992-510